smcproject/ml-wiki-sentences huggingface dataset:
എന്നാൽ താഴത്തെ ഗർഭാശയ വിഭാഗത്തിലേക്കും സെർവിക്സിലേക്കും മുകളിലെ യോനിയിലേക്കും വികസിക്കുന്ന വിദൂര ഭാഗങ്ങൾ സാധാരണയായി ഫ്യൂസ് ചെയ്യപ്പെടുന്നു.
യഥാക്രമം ഇടത്തോട്ടും വലത്തോട്ടും രണ്ട് അറകളുള്ള (അല്ലെങ്കിൽ "കൊമ്പുകൾ") ബൈകോർണുവേറ്റ് ഗർഭപാത്രത്തിന്റെ ക്രോസ്-സെക്ഷൻ കാണിക്കുന്ന ട്രാൻസ്‌വാജിനൽ അൾട്രാസോണോഗ്രാഫി.
വലതുവശത്തുള്ള ഭാഗത്ത് ഒരു ഗർഭാശയ സഞ്ചി അടങ്ങിയിരിക്കുന്നു.
2D അല്ലെങ്കിൽ 3D അൾട്രാസൗണ്ട്, ഹിസ്റ്ററോസാൽപിംഗോഗ്രാഫി അല്ലെങ്കിൽ മാഗ്നറ്റിക് റെസൊണൻസ് ഇമേജിംഗ് (എംആർഐ) എന്നിവ ഉപയോഗിച്ച് ഗർഭാശയത്തിൻറെ ഇമേജിംഗ് സാധാരണയായി ബൈകോർണുവേറ്റ് ഗർഭാശയത്തിൻറെ രോഗനിർണ്ണയത്തിൽ ഉൾപ്പെടുന്നു.
ബൈക്കുന്ത ശുക്ല ഇംഗ്ലീഷ് വിലാസം https://ml.wikipedia.org/wiki/Baikuntha_Shukla
ബൈക്കുന്ത ശുക്ല (1907-1934) ഒരു ഇന്ത്യൻ ദേശീയവാദിയും, വിപ്ലവകാരിയുമായിരുന്നു.
ഹിന്ദുസ്ഥാൻ സോഷ്യലിസ്റ്റ് റിപ്പബ്ലിക്കൻ അസോസിയേഷന്റെ (എച്ച്എസ്ആർഎ) സ്ഥാപകരിൽ ഒരാളായ യോഗേന്ദ്ര ശുക്ലയുടെ അനന്തരവൻ ആയിരുന്നു.
ഭഗത് സിംഗ് , സുഖ്ദേവ് , രാജ്ഗുരു എന്നിവരെ തൂക്കിലേറ്റാൻ പ്രേരിപ്പിച്ച ഒരു സർക്കാർ അനുഭാവിയായിരുന്ന ഫാനിന്ദ്ര നാഥ് ഘോഷ് എന്നയാളെ കൊന്നതിനാൽ അദ്ദേഹത്തെ തൂക്കിലേറ്റി.
1930- ലെ  ഉപ്പു സത്യാഗ്രഹത്തിൽ ബെയ്കുന്ത ശുക്ലയും സജീവമായി പങ്കെടുത്തു.
ഹിന്ദുസ്ഥാൻ സേവാ ദൾ, എച്ച്എസ്ആർഎ പോലുള്ള വിപ്ലവ സംഘടനകളുമായി അദ്ദേഹം ബന്ധപ്പെട്ടിരിക്കുന്നു.
1931- ൽ ലാഹോർ ഗൂഢാലോചനാ കേസിൽ വിചാരണയുടെ ഫലമായി ഇന്ത്യൻ വിപ്ലവകാരികളായ ഭഗത് സിങ്, രാജ്ഗുരു, സുഖ്ദേവ് എന്നിവരുടെ വധശിക്ഷ മുഴുവൻ രാജ്യത്തെയും കുലുക്കിയ ഒരു സംഭവമായിരുന്നു .
റെവല്യൂഷണറി പാർട്ടിയിലെ ഏറ്റവും പ്രധാനപ്പെട്ട ഒരു അംഗമായ വിപ്ലവകാരിയായ ഫാനിന്ദ്ര നഥ് ഘോഷ്, വഞ്ചനാപരമായ രീതിയിൽ ഒറ്റിക്കൊടുത്ത്, വധശിക്ഷയ്ക്കു കാരണമായ തെളിവുകൾ നൽകി.
ഘോഷ് വധശിക്ഷ നടപ്പാക്കാൻ ബെയ്കുന്ത  പ്രത്യയശാസ്ത്രപരമായ വെൻഡെറ്റയനുസരിച്ച് പദ്ധതി ആസൂത്രണം ചെയ്തതിൽ 1932 നവംബർ ഒമ്പതിന് അദ്ദേഹം വിജയിച്ചു.
1934 മേയ് 14-ന് ബെയ്കുന്തനെ ഗയ സെൻട്രൽ ജയിലിൽ വച്ച് തൂക്കിക്കൊന്നിരുന്നു.
28 വയസ്സായിരുന്നു അദ്ദേഹത്തിന്റെ പ്രായം.
1910 -ൽ മുസാഫർപുർ ജില്ലയിലെ ജലാല്പൂരിൽ (ഇപ്പോൾ വൈശാലി) ബൈക്കുന്ത  ജനിച്ചു .
തന്റെ പ്രാഥമിക വിദ്യാഭ്യാസം മഥുരപൂർ ഗ്രാമത്തിൽ ഒരു പ്രൈമറി സ്കൂളിൽ അധ്യാപകനായി.
1930- ൽ സിവിൽ നിസ്സഹകരണ പ്രസ്ഥാനത്തിൽ അദ്ദേഹം സജീവമായി പങ്കെടുക്കുകയും അതിന്റെ ഫലമായി പട്ന ക്യാമ്പ് ജയിലിൽ തടവിൽ പാർക്കുകയും ചെയ്തു.
ഗാന്ധി-ഇർവ്വിൻ ഉടമ്പടിക്ക് ശേഷം സത്യാഗ്രഹികൾക്കൊപ്പം അദ്ദേഹം മോചിതനായി.
പിന്നീട് അദ്ദേഹം ഹിന്ദുസ്ഥാൻ സോഷ്യലിസ്റ്റ് റിപ്പബ്ലിക്കൻ ആർമിയിലെ അംഗങ്ങളുമായി ബന്ധപ്പെട്ടു വിപ്ലവകാരിയായി.
അവലംബം Official biography given by the Government of India when a stamp was released on him.
Nand Kishore Shukla, The Trial of Baikunth Sukul: A Revolutionary Patriot, Har-Anand, 1999, 403 pages, ISBN 81-241-0143-4 .
ബൈചാൻസ് ബൽതേസർ ഇംഗ്ലീഷ് വിലാസം https://ml.wikipedia.org/wiki/Bychance_balthesar
1966 ൽ പുറത്തിറങ്ങിയ ഒരു ഫ്രഞ്ച് ചലച്ചിത്രം ആണ് ബൈചാൻസ് ബൽതേസർ ((French:Au hasard Balthazar) റോബർട്ട് ബ്രസ്സൻ ആണ് സംവിധായകൻ .
അദ്ദേഹത്തിന്റെ  മികച്ച ചിത്രങ്ങളിലൊന്നാണിത്.
അഭിനേതാക്കൾ Anne Wiazemsky as Marie François Lafarge as Gerard Philippe Asselin as Marie's father Nathalie Joyaut as Marie's mother Walter Green as Jacques Jean-Claude Guilbert as Arnold Pierre Klossowski as Merchant François Sullerot as Baker Marie-Claire Fremont as Baker's wife Jean Rémignard as നോടരി അവാർഡുകൾ
The film premiered at the 1966 Venice Film Festival where it won the OCIC Award and the Jury Hommage.
അവലംബം ↑ Joseph Cunneen, "The Donkey as Witness: Au hasard Balthasar " Robert Bresson: A Spiritual Style in Film .
New York: Continuum (2003): 108.
"Against Bresson's wishes, Ms. Wiazemsky embarked on an acting career after Balthasar , making films with directors like Godard [whom she married] and Pasolini."
↑ [cite web = http://www.imdb.com/name/nm0000975/awards ] പുറം കണ്ണികൾ Au hasard Balthazar ഇന്റർനെറ്റ് മൂവി ഡാറ്റാബേസിൽ Au hasard Balthazar ഓൾമുവീയിൽ Voted #5 on The Arts and Faith Top 100 Films (2010) Archived 2010-03-05 at the Wayback Machine .
Criterion Collection essay by James Quandt Detailed criticism of Au hasard Balthazar Archived 2009-04-20 at the Wayback Machine .
Comparison of Au hasard Balthazar and Mouchette Archived 2010-12-25 at the Wayback Machine .
ബൈജി
വംശനാശം സംഭവിച്ച ഒരു ശുദ്ധജല ഡോൾഫിൻ ഇനമാണ് ബൈജി.
ചൈനീസ് റിവർ ഡോൾഫിൻ, യാങ്സീ റിവർ ഡോൾഫിൻ തുടങ്ങിയ പേരുകളിലും അറിയപ്പെടുന്നു.
മനുഷ്യരുടെ ഇടപടൽ മൂലം വംശനാശം സംഭവിച്ച ആദ്യത്തെ ഡോൾഫിൻ വർഗ്ഗമാണിത്.
തദ്ദേശീയരായ മുക്കുവർ ഈ ജീവിയെ യാങ്സീ നദിയുടെ ദേവതയായി കരുതിപ്പോന്നു.
വർഷത്തിന്റെ ആദ്യ പകുതിയിലാണ് ബൈജിയുടെ പ്രജനനം നടന്നിരുന്നതെന്ന്  കരുതപ്പെടുന്നു.
ഫെബ്രുവരി മുതൽ ഏപ്രിൽ വരെയാണ് ഏറ്റവും കൂടുതൽ പ്രസവിക്കുന്ന കാലം.
30% ആണ് ഇവയുടെ ഗർഭധാരണ നിരക്ക്.
ഗർഭാവസ്ഥ 10-11 മാസം നീണ്ടുനിൽക്കും, ഒരു സമയം ഒരു കുട്ടിയെ പ്രസവിക്കും.
പ്രസവ ഇടവേള 2 വർഷമായിരുന്നു.
കുട്ടിക്ക് ജനിക്കുമ്പോൾ 80-90 സെന്റീമീറ്റർ (31–35 ഇഞ്ച്) വരെ നീളമുണ്ടാകും.
8 മുതൽ 20 മാസം വരെ  മുലയൂട്ടി വളർത്തിയിരുന്നു.
ആൺ ഡോൾഫിനുകൾ നാലാമത്തെ വയസ്സിലും പെൺ ഡോൾഫിനുകൾ ആറാമത്തെ വയസ്സിലും ലൈംഗിക പക്വത പ്രാപിച്ചു.
ശാരീരിക സവിശേഷതകൾ
മുതിർന്ന ആൺ ഡോൾഫിനുകൾക്ക് ഏകദേശം 2.3 മീറ്ററും (7 അടി 7 ഇഞ്ച്) പെൺ ഡോൾഫിനുകൾക്ക് 2.5 മീറ്ററും (8 അടി 2 ഇഞ്ച്) നീളം വച്ചിരുന്നു.
കണ്ടെത്തിയതിൽ വച്ച് ഏറ്റവും നീളമേറിയത് 2.7 മീറ്റർ (8 അടി 10 ഇഞ്ച്) ആയിരുന്നു.
ശരീരഭാരം 135 മുതൽ 230 കിലോഗ്രാം (298–507 പൗണ്ട്) വരെ എത്തിയിരുന്നു.
സ്വാഭാവിക സാഹചര്യത്തിലെ ആയുർദൈർഘ്യം 24 വർഷം എന്ന് കണക്കാക്ക്പ്പെടുന്നു.
യാങ്സി നദി ഡോൾഫിൻ പുറം വശത്ത് ഇളംനീല മുതൽ ചാരനിറം വരെയും വയർ ഭാഗത്ത് വെളുത്ത നിറമുള്ളതുമാണ്.
നീളമുള്ളതും ചെറുതായി ഉയർന്നതുമായ ഒരു കൊക്ക് ഭാഗം ഉണ്ട്.
താടിയെല്ലിൽ 31–36 കോൺ ആകൃതിയിലുള്ള പല്ലുകളുണ്ട്.
താഴ്ന്നതും ത്രികോണാകൃതിയിലുള്ളതുമായ അതിന്റെ ഡോർസൽ ഫിൻ, ഇരുണ്ട യാങ്സി നദിയുടെ ഉപരിതലത്തിന് തൊട്ടുതാഴെയായി ഡോൾഫിൻ നീന്തുമ്പോൾ ഇളം നിറമുള്ള ഒരു പതാക പോലെ തോന്നിക്കുന്നതിനാൽ, "വൈറ്റ്-ഫ്ലാഗ്" ഡോൾഫിൻ എന്ന പേരിലും ഇത് അറിയപ്പെട്ടു.
സമുദ്രത്തിലെ ഡോൾഫിനുകളുമായി താരതമ്യപ്പെടുത്തുമ്പോൾ ഇതിന്റെ കണ്ണുകൾ ചെറുതാണ്.
അപകടത്തിൽ നിന്ന് രക്ഷപ്പെടുമ്പോൾ, ബൈജിക്ക് മണിക്കൂറിൽ 60 കിലോമീറ്റർ (37 മൈൽ) വേഗത കൈവരിക്കാൻ കഴിയും, പക്ഷേ സാധാരണയായി മണിക്കൂറിൽ 30 മുതൽ 40 കിലോമീറ്റർ വരെ (19 മുതൽ 25 മൈൽ വരെ) വേഗത്തിലാണ് സഞ്ചരിച്ചിരുന്നത്.
കാഴ്ചക്കുറവ് കാരണം, ബൈജി ഗതിനിർണ്ണയത്തിനായി പ്രധാനമായും സോണാറിനെ ആശ്രയിക്കുന്നു.
സാമൂഹ്യജീവിതം, സുരക്ഷ, വികാരപ്രകടനങ്ങൾ എന്നിവയിലും സോനാർ സംവിധാനം ഒരു പ്രധാന പങ്ക് വഹിക്കുന്നു.
ഇവയുടെ എക്കോലൊക്കേഷൻ ക്ലിക്കുകളുടെ പീക്ക് ഫ്രീക്വൻസികൾ 70 kHz നും 100 kHz നും ഇടയിലാണ്.
ചരിത്രപരമായി, ബൈജി ഉണ്ടായിരുന്നത് യാങ്സിയുടെ മധ്യഭാഗത്തും താഴെയുമായി 1,700 കിലോമീറ്റർ (1,100 മൈൽ) നീളത്തലുള്ള ഭാഗത്താണ്.
പടിഞ്ഞാറ് യിചാംഗ് മുതൽ നദിയുടെ അഴിമുഖം വരെ, ഷാങ്ഹായ്ക്ക് സമീപം, പോയാങ്, ഡോങ്ട്ടിംഗ് തടാകങ്ങൾ, ക്വിന്റാങ് നദി എന്നിവിടങ്ങളിൽ ഇവ കാണപ്പെട്ടു.
ലോകത്തിലെ മനുഷ്യ ജനസംഖ്യയുടെ ഏകദേശം 12% പേർ യാങ്സി നദീതട പ്രദേശത്ത് താമസിക്കുകയും പ്രവർത്തിക്കുകയും ചെയ്യുന്നു.
ഇത് നദിയുടെ പരിസ്ഥിതിയിൽ രൂക്ഷമായ സ്വാധീനം ചെലുത്തുന്നുണ്ട്.
ന്നു.
ത്രീ ഗോർജസ് ഡാമിന്റെ നിർമ്മാണവും മറ്റ് ചെറിയ ഡാമിംഗ് പ്രോജക്ടുകളും ബൈജിയുടെ ആവാസവ്യവസ്ഥയുടെ നാശത്തിന് കാരണമായി.
30 ഗവേഷകർ യാങ്സി നദിയിൽ നടത്തിയ ആറ് ആഴ്ചത്തെ സർവേയിൽ ചൈനീസ് റിവർ ഡോൾഫിനുകളിൽ ഒന്നിനെ പോലും കണ്ടെത്തിയില്ലെന്ന് സിൻഹുവ ന്യൂസ് ഏജൻസി 2006 ഡിസംബർ 4 ന് പ്രഖ്യാപിച്ചു.
2007 ഓഗസ്റ്റ് 7 ന് ബയോളജി ലെറ്റേഴ്സ് ജേണലിൽ ഒരു പര്യവേഷണത്തിന്റെ റിപ്പോർട്ട് പ്രസിദ്ധീകരിച്ചിരുന്നു.
ആ റിപ്പോർട്ട് ഇങ്ങനെ ഉപസംഹരിക്കുന്നു "പ്രാദേശിക മത്സ്യബന്ധനരീതികളിൽ ഉദ്ദേശിക്കപ്പെടാതെ കുടുങ്ങുന്നതു കാരണം ബൈജിക്ക് ഇപ്പോൾ വംശനാശം സംഭവിച്ചിരിക്കാൻ സാധ്യതയുണ്ടെന്ന് നിഗമനം ചെയ്യാൻ ഞങ്ങൾ നിർബന്ധിതരാകുന്നു. ".
ബൈഗ ഇംഗ്ലീഷ് വിലാസം https://ml.wikipedia.org/wiki/Baiga_(tribe) ഒരു ബൈഗ സ്ത്രീ
മദ്ധ്യേന്ത്യയിലെ സത്പുര പർവതനിരയുടേ കിഴക്കുള്ള മൈക്കൽ പർവതങ്ങളിലെ കാടുകളിൽ അധിവസിക്കുന്ന അർദ്ധ-പ്രാകൃതജനവിഭാഗമാണ്‌ ബൈഗകൾ .
സമീപവാസികളായ ആദിവാസിവിഭാഗങ്ങൾ ഇവരെ മഹാമാന്ത്രികരായി കണക്കാക്കുന്നു ‌.
കാട്‌ വെട്ടിത്തെളിച്ച്‌ കത്തിച്ച്‌ മണ്ണ് അൽപമാത്രം മാന്തി ചെറിയ രീതിയിലുള്ള കൃഷിപ്പണികൾ ബൈഗകൾ ചെയ്തു വരുന്നു.
ഭൂമിയുടെ പുറംതോടിന്‌ കേടുപറ്റുമെന്ന്‌ വിശ്വസിക്കുന്നതിനാൽ കലപ്പ ഉപയോഗിച്ച്‌ മണ്ണിളക്കുന്നത്‌ ഇവർക്ക്‌ നിഷിദ്ധമാണ്‌.
ഇതിനു പുറമേ ഭക്ഷണത്തിനായി ബൈഗകൾ കാട്ടുകനികളും, പഴങ്ങളും ശേഖരിക്കുകയും അരുവികളിൽ നിന്ന്‌ മീൻ പിടിക്കുകയും ചെയ്യുന്നു.
മൽസ്യം ഭക്ഷിക്കുന്നത്‌ കാഴ്ചക്ക്‌ നല്ലതാണെന്നും ഇക്കൂട്ടർ വിശ്വസിക്കുന്നു.
കുന്തവും അമ്പും വില്ലും ഉപയോഗിച്ച്‌ വേട്ടയാടുന്നതിലും ബൈഗകൾ വിദഗ്ദ്ധരാണ്‌.
സസ്യങ്ങളിൽ നിന്നെടുക്കുന്ന വിഷം പുരട്ടിയ അമ്പുകളാണ്‌ ഇവർ ഉപയോഗിക്കുന്നത്‌.
ഇതുപയോഗിച്ച്‌ കടുവകളെ വരെ കൊല്ലാൻ സാധിക്കും.
മുള കൊണ്ടുള്ള വില്ലാണ്‌ ഇവർ ഉപയോഗിക്കുന്നത്‌.
ഈ വില്ലിൽ തങ്ങൾ കൊലപ്പെടുത്തിയ മൃഗത്തിന്റെ രോമക്കഷണം അതിന്റെ തന്നെ ചോരയിൽ മുക്കിക്കെട്ടി അലങ്കരിച്ചിട്ടുണ്ടാകും .
എന്നിരുന്നാലും ബൈഗകൾ പ്രധാനമായും മാന്ത്രികരായാണ്‌ തങ്ങളുടെ ജീവിതവൃത്തി കഴിക്കുന്നത്‌.
ഗുനിയ എന്നാണ്‌ ബൈഗ മാന്ത്രികർ അറിയപ്പെടുന്നത്‌.
ആഘോഷങ്ങൾക്ക്‌ കാർമ്മികത്വം വഹിക്കുന്നതിനും, രോഗങ്ങൾ ശമിപ്പിക്കുന്നതിനും, വിളവ്‌ വർദ്ധിപ്പിക്കുന്നതിനും, പാമ്പിൽ നിന്നുള്ള ഉപദ്രവം ഒഴിവാക്കുന്നതിനും മഴ പെയ്യിക്കുന്നതിനും ശമിപ്പിക്കുന്നതിനുമെല്ലാം ഇതരഗിരിവംശജർ ഇവരുടെ സഹായം തേടുകയും പ്രതിഫലം നൽകുകയും ചെയ്യുന്നു.
അസുഖം വന്നയാളുടെ ദേഹത്ത്‌ ഒരു പല്ലിയുടേ ചിത്രം വരച്ച്‌ അയാളിൽ നിന്ന്‌ പല്ലിയിലേക്ക്‌ അസുഖം മാറ്റുക, ആദ്യം പെയ്യുന്ന മഴത്തുള്ളിയെ പിടിച്ച്‌ കത്തിച്ച്‌ മഴ പെയ്യുന്നത്‌ നിർത്തുക തുടങ്ങിയ രീതികൾ ഗുനിയകൾ ചെയ്തിരുന്നു.
ഗുനിയകൾക്ക്‌ കടുവകളുമായും സുഹൃദ്ബന്ധമുണ്ടെന്നാണ്‌ വിശ്വാസം.
വന്യമൃഗങ്ങളുടെ വായടപ്പിക്കാനുള്ള വിദ്യ വൈഗകളുടെ പുരാതനപിതാവായ്‌ അനംഗബൈഗക്ക്‌ ദൈവത്തിൽ നിന്നും നേരിട്ട്‌ ലഭിച്ചു എന്നാണ്‌ ഇവർ വിശ്വസിക്കുന്നത്‌.
ഏതെങ്കിലും ആദിവാസിഗ്രാമങ്ങളിൽ കടുവശല്യം ഉണ്ടായാൽ ബൈഗ ഗുനിയകളെ സഹായത്തിനു വിളിക്കുന്നു.
ഇവർ ഒരു മരത്തിൽ ആണിയടിക്കുകയും ഇത്‌ ആ മൃഗത്തിന്റെ വായിൽ ആണിയടിച്ചതായി കരുതുകയും ചെയ്യുന്നു.
അങ്ങനെ ആ മൃഗം പട്ടിണികിടന്ന്‌ മരിക്കുമെന്നും വിശ്വസിക്കുന്നു .
ബോംബെ പ്രവിശ്യ
ബ്രിട്ടീഷ് ഇന്ത്യയുടെ ഒരു ഭരണ ഉപവിഭാഗമായിരുന്നു ബോംബെ പ്രവിശ്യ .
ബോംബെ പ്രസിഡൻസി , ബോംബെ ആൻഡ് സിന്ധ് , ബോംബേ പ്രൊവിൻസ് എന്നീ പേരുകളിൽ അറിയപ്പെട്ടിരുന്നു.
ബോംബേ (ഇന്നത്തെ മുംബൈ ) നഗരമായിരുന്നു ഇതിന്റെ തലസ്ഥാനം.
ഇന്നത്തെ ഇന്ത്യൻ സംസ്ഥാനമായ മഹാരാഷ്ട്രയിലെ കൊങ്കൺ, നാസിക്, പുണെ എന്നീ  ഭാഗങ്ങളും, ഗുജറാത്തിലെ അഹമ്മദാബാദ്, ആനന്ദ്, ഭറൂച്ച്, ഗാന്ധിനഗർ, ഖേഡ, പഞ്ച്മഹൽ, സൂററ്റ് എന്നീ പ്രദേശങ്ങളും, ഇന്നത്തെ കർണാടകത്തിലെ തെക്കൻ കാനറ (ദക്ഷിണ കന്നഡ, ഉടുപ്പി ജില്ല, കേരളത്തിലെ കാസർഗോഡ് ജില്ല, ഇന്നത്തെ സിന്ധ് പ്രവിശ്യ, ബാഗൽകോട്ട്, ബിജാപൂർ, ധാർവാഡ്, ഗഡാഗ്, പാകിസ്താൻ, ഏദൻ കോളനി (ഇന്നത്തെ യെമൻ ഭാഗം), ഖുറിയ-മുരിയ ദ്വീപുകൾ (ഇന്നത്തെ ഒമാൻ ) എന്നിവയും ഈ പ്രവിശ്യയുടെ ഭാഗമായിരുന്നു.
ബോംബെ റോസ് ഇംഗ്ലീഷ് വിലാസം https://ml.wikipedia.org/wiki/Bombay_Rose
അനിമേഷൻ ഫിലിമുകളിലൂടെ പ്രശസ്തയായ ഗീതാഞ്ജലി റാവുവിന്റെ ആദ്യ ഫീച്ചർ ഫിലിമാണ് ബോംബെ റോസ് .
എഴുത്തും സംവിധാനവും സാക്ഷാത്കാരവും നിർവഹിച്ചിരിക്കുന്നത്   ഗീതാഞ്ജലി റാവുവാണ്.
വെനീസ് രാജ്യാന്തര ഫിലിം ഫെസ്റ്റിവലിൽ ഈ ചിത്രം പ്രദർശിപ്പിച്ചിരുന്നു.
ഫെസ്റ്റിവലിന്റെ ക്രിട്ടിക്‌സ് വീക്ക് പ്രോഗ്രാമിലെ ഉദ്ഘാടന സിനിമയായി പ്രദർശിപ്പിച്ചു.
ഈ ചിത്രത്തിന്റെ നിർമ്മാണത്തിൽ ഡി.എഫ്‌.
ഐയും സഹകരിച്ചിട്ടുണ്ട്.
ഖത്തറിലെ ഔദ്യോഗിക ചലച്ചിത്ര പ്രസ്ഥാനമായ ഡിഎഫ്‌ഐയുടെ ഗ്രാന്റ് പദ്ധതിക്ക് അർഹമായ സിനിമയാണിത്.
മൂന്നു പ്രണയകഥകളെ കോർത്തിണക്കുന്ന ഒരു ചുവന്നറോസാപ്പൂവിന്റെ കഥയാണ് ബോംബെ റോസ്.
പൂക്കൾ വിൽക്കുന്ന രണ്ടുപേർ തമ്മിലുള്ള പ്രണയം.
രണ്ടു സ്ത്രീകളുടെ പരസ്പര അനുരാഗം.
ബോളിവുഡ് താരങ്ങളോടുള്ള മുംബൈയുടെ പ്രണയത്തിന്റെ കഥ.
ഈ മൂന്നു കഥകളും കൂടിച്ചേരുന്നതാണ് ബോംബെ റോസ് എന്ന
പ്രണയചിത്രം.
ഗീതാഞ്ജലി റാവുവിന്റെ 19 മിനിറ്റ് ദൈർഘ്യമുള്ള എ ട്രൂ ലൗവ് സ്റ്റോറി എന്ന ആനിമേഷൻ സിനിമ 2014ൽ ഡിഎഫ്‌ഐയുടെ അജ്‌യാൽ ഫിലിം ഫെസ്റ്റിവലിൽ പ്രദർശിപ്പിച്ചിരുന്നു.
മുംബൈ ഇന്റർനാഷണൽ ഫിലിം ഫെസ്റ്റിവലിൽ മികച്ച ആനിമേഷനുള്ള സുവർണശംഖ് സ്വന്തമാക്കിയ ചിത്രം പിന്നീട് കേരളത്തിൽ നടന്ന അന്താരാഷ്ട്ര ഡോക്യുമെന്ററി ഫെസ്റ്റിവലിലും മികച്ച ആനിമേഷൻ ചിത്രത്തിനുള്ള പുരസ്‌കാരം നേടിയിരുന്നു.
കാൻ മേളയിലെ ക്രിട്ടിക്‌സ് വീക്കിലും സിനിമ പ്രദർശിപ്പിച്ചു.
ഈ ആനിമേഷൻ ചിത്രം ഫീച്ചർ ഫിലിം ഫോർമാറ്റിലേക്ക് പരിവർത്തിപ്പിക്കാൻ ഗീതാഞ്ജലി റാവുവിന് ദോഹ ഫിലിം ഇൻസ്റ്റിറ്റ്യൂട്ട് ഫണ്ട് അനുവദിക്കുകയായിരുന്നു.
ഇന്ത്യ, ഫ്രാൻസ്, യുകെ, ഖത്തർ സംരംഭമായ ബോംബെ റോസ്, ഫെസ്റ്റിവലിന്റെ ക്രിട്ടിക്‌സ് വീക്ക് പ്രോഗ്രാമിലെ ഉദ്ഘാടന
സിനിമയാണ്.
പുരസ്കാരങ്ങൾ വെനീസ് രാജ്യാന്തര ഫെസ്റ്റിവൽ മുംബൈ ഇന്റർനാഷണൽ ഫിലിം ഫെസ്റ്റിവൽ കാൻ മേള അവലംബം ↑ ↑ പുറം കണ്ണികൾ ബോംബെ റോസ് ഇന്റർനെറ്റ് മൂവി ഡാറ്റാബേസിൽ
ബോംബെ സഹോദരിമാർ
കർണ്ണാടകസംഗീതരംഗത്തെ വായ്പ്പാട്ടുകാരായ മലയാളി സഹോദരിമാരാണ് ബോംബെ സഹോദരിമാർ എന്നറിയപ്പെടുന്ന സി. സരോജയും സി. ലളിതയും .
തൃശൂരിൽ മുക്താംബാളിന്റെയും ചിദംബരം അയ്യരുടെയും മക്കളായിട്ടാണ് സരോജയും ലളിതയും ജനിച്ചത്.
മുംബൈയിൽ ആണ് ഇവർ വളർന്നത്.
ദില്ലി സർവ്വകലാശാലയിൽ നിന്നും ഇവർ ബിരുദം നേടി.
എച്. എ. എസ്. മണി, മുസിരി സുബ്രഹ്മണ്യ അയ്യർ , ടി. കെ. ഗോവിന്ദറാവു എന്നിവരുടെ അടുത്തുനിന്ന് ഇവർ സംഗീതം അഭ്യസിച്ചു.
കച്ചേരികൾ
1950 -കളിൽ കർണ്ണാടകസംഗീതരംഗത്ത് രൂപംകൊണ്ട രണ്ടുപേർ ഒരുമിച്ചുപാടുന്നരീതി അവലംബിച്ച രാധജയലക്ഷ്മി , ശൂലമംഗലം സഹോദരിമാർ , എന്നിവരെപ്പോലെ സരോജയും ലളിതയും ഒരുമിച്ചുപാടിത്തുടങ്ങി.
ലളിതഗാനങ്ങൾ പാടിത്തുടങ്ങിയ അവർ പതിയെ ശാസ്ത്രീയസംഗീതത്തിലേക്കു ചുവടുമാറി.
സംസ്കൃതം , കന്നഡ , തെലുഗു , തമിഴ് , മലയാളം , ഹിന്ദി , മറാത്തി എന്നിങ്ങനെ വിവിധഭാഷകളിൽ ഇവർ ഗാനങ്ങൾ ആലപിക്കാറുണ്ട്.
യുവഗായകരെ പ്രോൽസാഹിപ്പിക്കാൻ ഇവർ എൻഡോവ്‌മെന്റുകളും സ്കോളർഷിപ്പുകളും ഏർപ്പെടുത്തിയ നിലയിൽ ഇവർ ശ്രദ്ധേയരാണ്.
പുരസ്കാരങ്ങൾ 2020- Padmashri Isai Peraringar Award , 2006; awarded by the Tamil Isai Sangam Sangeetha Kalasikhamani , 2006 awarded by The Indian Fine Arts Society, Chennai Kalaimamani for contributions to Carnatic music - Government of Tamilnadu .
First women to be conferred the status of Asthana Vidushi by the Kanchi matha .
Sangeetha Kalanidhi Award for the year 2010 from the Madras Music Academy .
Sangeetha Choodamani Award for the year 1991 from the Sri Krishna Gana Sabha.
Sangeet Natak Akademi Award for the year 2004 - Government of India S V Narayanaswamy Rao Award 2018, awarded by the Sree Rama Seva Mandali, Bangalore Maharajapuram Viswanatha Iyer Memorial Award 2013 Sangeetha Kala Nipuna awarded by Mylapore Fine Arts Club, Madras in 1994 Prestigious MS Subbulakshmi Award 2019, awarded by the Government of Tamilnadu അവലംബം പുറത്തേക്കുള്ള കണ്ണികൾ Profile at ChennaiOnline.com BombaySisters.com
ബോംബെ സിസിലിയൻ ഇംഗ്ലീഷ് വിലാസം https://ml.wikipedia.org/wiki/Ichthyophis_bombayensis
ഒരിനം സിസിലിയൻ ആണ് ബോംബെ സിസിലിയൻ ( ശാസ്ത്രീയനാമം : Ichthyophis bombayensis ) .
ഇത് സാധാരണ കാണപ്പെടുന്നവയിൽ നിന്നും വലിപ്പംകൂടിയ ഇനമാണ്.
ഏകദേശം ഒന്നര അടിയോളം നീളമുള്ള ഇതിന്റെ സ്പർശിനികൾ ചുണ്ടിനു സമീപത്തായി കാണാം.
ഉത്തര പശ്ചിമഘട്ട പ്രദേശങ്ങളിൽ പൊതുവേ  കാണപ്പെടുന്നു.
അവലംബം കുവേഷി,കർണ്ണാടക .
Ichthyophis bombayensis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബോംബെ സ്റ്റോക്ക് എക്സ്ചേഞ്ച് ഇംഗ്ലീഷ് വിലാസം https://ml.wikipedia.org/wiki/Bombay_Stock_Exchange
ദി ബോംബെ സ്റ്റോക്ക് എക്സ്ചേഞ്ച് ലിമിറ്റഡ് ( ഹിന്ദി : मुंबई शेयर बाज़ार Mumbaī Śeyar Bājār ) (പഴയ പേര്, ദി സ്റ്റോക്ക് എക്സ്ചേഞ്ച്, മുംബൈ ; ബോംബെ സ്റ്റോക്ക് എക്സ്ചേഞ്ച് , അല്ലെങ്കിൽ BSE ) എന്ന പേരിലാണ് പൊതുവെ അറിയപ്പെടുന്നത്.
ഇത് ഏഷ്യയിലെ ഏറ്റവും പഴയ സ്റ്റോക്ക് എക്സ്ചേഞ്ച് ആണ്.
2007 ആഗസ്റ്റിലെ കണക്കു പ്രകാരം ഈ എക്സ്ചേഞ്ചിൽ ലിസ്റ്റു ചെയ്ത 4700 കമ്പനികൾ ഉണ്ട്.
അതിനാൽ ലിസ്റ്റ് ചെയ്ത കമ്പനികളുടെ എണ്ണം വെച്ച് നോക്കിയാൽ ഇത് ലോകത്തിലെ ഏറ്റവും വലിയ സ്റ്റോക്ക് എക്സ്ചേഞ്ച് ആണ്.
ഇത് സ്ഥിതിചെയ്യുന്നത് മുംബൈയിലെ ദലാൽ സ്ട്രീറ്റിലാണ്.
2007 ഡിസംബർ 31-ന് BSE-യിൽ ലിസ്റ്റ് ചെയ്യപ്പെട്ട കമ്പനികളുടെ ആകെ മാർക്കറ്റ് ക്യാപ്പിറ്റലൈസേഷൻ യു. എസ്. ഡോളർ 1.79 ട്രില്യൺ ആയിരുന്നു.
സൌത്ത് ഏഷ്യയിലെ ഏറ്റവും വലുതും ലോകത്തിലെ 10 എക്സേഞ്ചുകളിൽ ഒരെണ്ണവുമാണ് ബോംബെ സ്റ്റോക്ക് എക്സ്ചേഞ്ച്.
ബോംബെ സ്റ്റോക്ക് എക്സ്ചേഞ്ച് പ്രവർത്തനം ആരംഭിച്ചത് 1875-ൽ ആണ്.
2008 ഏപ്രിലിലെ കണക്കനുസരിച്ച് എകദേശം 4895 ഇന്ത്യൻ കമ്പനികൾ ഈ എക്സ്ചേഞ്ചിൽ ലിസ്റ്റ് ചെയ്തിട്ടുണ്ട്.
മാത്രമല്ല വിപണനവ്യാപ്തിയും വളരെ കൂടുതലാണ്.
ബി.എസ്.ഇ.
സെൻസെക്സ് (BSE Sensex) ( SENS itive ind EX ) എന്ന (ബി.എസ്.ഇ. 30 എന്നും അറിയപ്പെടുന്നു) സൂചികയാണ് ഇന്ത്യയിലും ഏഷ്യയിൽത്തന്നെയും കൂടുതലായി അറിയപ്പെടുന്ന മാർക്കറ്റ് സൂചിക.
ഷെയർ വ്യാപാരത്തിൽ മറ്റനേകം എക്സ്ചേഞ്ചുകൾ പങ്കെടുന്നുണ്ടെങ്കിലും ബോംബെ സ്റ്റോക്ക് എക്സ്ചേഞ്ചും നാഷണൽ സ്റ്റോക്ക് എക്സ്ചേഞ്ചുമാണ് ഏറ്റവും മുൻപന്തിയിൽ നിൽക്കുന്നത്.
ഉടമ്പടികൾ
ബോംബെ സ്റ്റോക്ക് എക്സ്ചേഞ്ചിന്റെ അഞ്ച് ശതമാനം ഷെയറുകൾ യു.എസ്. ഡോളർ 42.7 മില്യണു വാങ്ങിക്കൊണ്ട് സിംഗപ്പൂർ എക്സ്ചേഞ്ച് (SGX) ധാരാളം പണം ഇവിടെ നിക്ഷേപിച്ചിട്ടുണ്ട്.
ബോംബെ സ്റ്റോക്ക് എക്സ്ചേഞ്ച് ഡ്യൂഷ് ബോർസെയുമായി തന്ത്രപരമായ ഒരു കൂട്ടുകച്ചവടത്തിനും രൂപം നൽകിയിട്ടുണ്ട്.
ബോംബെ സ്റ്റോക്ക് എക്സ്ചേഞ്ചിന്റെ സാധാരണ ഓഹരി വിപണനം ആരംഭിക്കുന്നത് രാവിലെ 09.15 മുതൽ വൈകുന്നേരം 03.30 വരെയാണ്.
ശനി, ഞായർ ദിവസങ്ങൾ അവധി ദിവസങ്ങളാണ്.
എന്തെങ്കിലും അവധി ദിവസങ്ങൾ ഉണ്ടെങ്കിൽ മുൻ‌കൂട്ടി അറിയിക്കുകയും ചെയ്യും.
ഷെയറുകൾ
ബി. എസ്. ഇ.
സെൻസെക്സ് 30 ഷെയറുകൾ കൂടിച്ചേർന്നതാണ്.
സെൻസെക്സ് കൂടാതെ മറ്റു സുചികകളുമുണ്ട് : BSE 500 BSE 100 BSE 200 BSE PSU BSE MIDCAP BSE SMLCAP BSE BANKEX BSE Teck BSE Auto BSE Pharma BSE Fast Moving Consumer Goods (FMCG) BSE Consumer Durables BSE Metal ബി.എസ്.ഇ.
പ്രക്ഷേപണങ്ങൾ ബോംബെ സ്റ്റോക്ക് എക്സ്ചേഞ്ച് ബി.എസ്.ഇ.
യിൽ NDTV Profit എന്ന ന്യൂസ് ചാനലിന്റെ സ്ക്രീൻ
ബോംബെ സ്റ്റോക്ക് എക്സ്ചേഞ്ചിന്റെ ഭിത്തിയിൽ ഘടിപ്പിച്ചിരിക്കുന്ന വലിയൊരു സ്ക്രീനിൽ ഷെയർ മാർക്കറ്റിലെ അപ്പോഴുള്ള പുതിയ വിലവിവരങ്ങൾ തുടർച്ചയായി കാണിച്ചുകൊണ്ടിരിക്കും.
അതുകൂടാതെ ഇന്ത്യയിലെ മാത്രമല്ല തെക്കേ ഏഷ്യയിലെ തന്നെ ഏറ്റവും വലിയ വീഡിയോ സ്ക്രീൻ എന്നു വിശേഷിപ്പിക്കുന്ന എൻ. ഡി. ടി. വി. പ്രോഫിറ്റ് എന്ന ചാനലിന്റെ വലിയൊരു സ്ക്രീനിലും അപ്പപ്പോൾ ഉള്ള അറിയിപ്പുകളും ഓഹരികളുടെ വിലവിവരങ്ങളും കാണിച്ചുകൊണ്ടിരിക്കും.
എൻ. ഡി. ടി. വി. യുടെ മാനേജിംഗ് ഡയറക്ടർ, ഡോ. പ്രണോയ് റോയ് ആണ് 2006 ഡിസംബർ 15 ന് ഈ സ്ക്രീൻ ഇവിടെ പ്രദർശിപ്പിക്കാനുള്ള തുടക്കം കുറിച്ചത്.
ഈ പ്രക്ഷേപണം സാമ്പത്തിക മേഖലയുടെ അപഗ്രഥനത്തിന് സഹായിക്കുമെന്ന് സെക്യൂരിറ്റീസ് ആൻഡ് എക്സ്ചേഞ്ച് ബോർഡ് ഓഫ് ഇന്ത്യയുടെ ചെയർമാൻ, ശ്രീ. ദാമോദരൻ അഭിപ്രായപ്പെട്ടു.
ഇന്ത്യൻ ഓഹരി മാർക്കറ്റ് സൂചികയിൽ വന്ന ഉയർച്ചതാഴ്ചകളും തീയതികളും താഴെ പറയുന്നു.
1000, ജുലൈ 25, 1990 കമ്പനികളുടെ ലാഭവിഹിതം ഉയർന്നത് മൂലവും കാലാവസ്ഥയിൽ വന്ന മാറ്റങ്ങളും മൂലം ജുലൈ 25, 1990-ന് സെൻസെക്സ് 1,001 എന്ന നാലക്ക സംഖ്യയിലേക്ക് കുതിച്ചുകയറി.
2000, ജനുവരി 15, 1992 1992 ജനുവരി 15-ന് സെൻസെക്സ് 2,000 കടന്ന് 2020-ലെത്തി.
അന്നത്തെ ധനകാര്യമന്ത്രി ഡോ. മന്മോഹൻ സിംഗ് സാമ്പത്തികനയത്തിൽ വരുത്തിയ ചില മാറ്റങ്ങൾ ഇതിനു വഴിതെളിച്ചു.
3000, ഫെബ്രുവരി 29, 1992 1992 ഫെബ്രുവരി 29-ന് ഓഹരി സൂചിക 3000 കടന്നു.
അതിനു കാരണം അന്നത്തെ ധനകാര്യമന്ത്രി, ഡോ. മന്മോഹൻ സിംഗ് അവതരിപ്പിച്ച ബഡ്ജറ്റ് ഓഹരിവിപണിക്ക് ഏറെ ഗുണകരമായിരുന്നു എന്നതാണ്.
4000, മാർച്ച് 30, 1992 1992 മാർച്ച് 30-ന് ഓഹരി സൂചിക 4000 കടന്ന് 4091-ൽ എത്തി.
അതിനു കാരണം കയറ്റുമതി-ഇറക്കുമതി നയങ്ങളിൽ വന്ന ചില നല്ല മാറ്റങ്ങൾ മൂലമായിരുന്നു.
ആ സമയത്താണ് ഹർഷദ് മേത്തയുടെ തട്ടിപ്പുമൂലം ഓഹരിവിപണിയിൽ ക്രമരഹിതമായ മാറ്റങ്ങൾ സംഭവിച്ചത്.
5000, ഒക്ടോബർ 8, 1999 പതിമൂന്നാമത്തെ ലോകസഭാ തിരഞ്ഞെടുപ്പിൽ ബി.ജെ.പി. വിജയിച്ചതിനേ തുടർന്ന് 1999 ഒക്ടോബർ 8-ന് ഓഹരി സൂചിക 5000 കടന്നു.
6000, ഫെബ്രുവരി 11, 2000 2000 ഫെബ്രുവരി 11-ന് വിവരസാങ്കേതിക രംഗത്ത് വന്ന മാറ്റങ്ങൾ മൂലം ഓഹരിസൂചിക 6000 കടന്ന് 6006-ലെത്തി.
7000, ജൂൺ 20, 2005 അംബാനി സഹോദരന്മാരുടെ വ്യവസായ സംരംഭങ്ങളേച്ചൊല്ലിയുള്ള പ്രശ്നങ്ങളിൽ ഒത്തുതീർപ്പുണ്ടായതോടെ നിക്ഷേപകരിൽ പുതിയൊരു ഉണർവ്വുണ്ടാവുകയും അതേത്തുടർന്ന് 2005 ജൂൺ 20-ന് സൂചിക 7000 പോയിന്റ് കടക്കുകയും ചെയ്തു.
അതേത്തുടർന്ന് റിലയൻസ് ഇൻഡ്രസ്ട്രീസ് ലിമിറ്റഡ്, റിലയൻസ് എനെർജി, റിലയൻസ് ക്യാപ്പിറ്റൽ, ഇന്ത്യൻ പെട്രോകെമിക്കത്സ് കോർപ്പറേഷൻ ലിമിറ്റഡ് എന്നീ കമ്പനികൾ ധാരാളം ലാഭം ഉണ്ടാക്കുകയും ചെയ്തു.
8000, സെപ്റ്റംബർ 8, 2005 2005 സെപ്റ്റംബർ 8-ന് വിദേശനിക്ഷേപകരുടെ അമിതമായ ഓഹരി വാങ്ങൽ മൂലം ബോംബേ സ്റ്റോക്ക് എക്സ്ചേഞ്ചിന്റെ സൂചിക 8000 കടന്നു.
9000, നവംബർ 28, 2005 2005 നവംബർ 28ന് സെൻസെക്സ് 9000 പോയന്റ് കടന്ന് 9000.32 എന്ന പോയിന്റിലെത്തി.
ഇതും വിദേശനിക്ഷേപകരുടെ അമിതമായ ഓഹരിവാങ്ങൽ മൂലമായിരുന്നു.
10,000, ഫെബ്രുവരി 6, 2006 2006 ഫെബ്രുവരി 6-ന് സൂചിക 10,003-ൽ എത്തി.
11,000, മാർച്ച് 21, 2006 2006 മാർച്ച് 21ന് ഓഹരിസൂചിക 11,000 കടന്നു.
12,000, ഏപ്രിൽ 20, 2006 2006 ഏപ്രിൽ 20-ന് സൂചിക 12,000 കടന്ന് 12,040-ലെത്തി.
13,000, ഒക്ടോബർ 30, 2006 2006 ഒക്ടോബർ 30-ന് സെൻസെക്സ് 13,000 പോയിന്റ് കടന്ന് 13,024.26 പോയിന്റിൽ എത്തി.
12000 പോയിന്റിൽ നിന്നും 13,000 പോയിന്റിൽ എത്താൻ 135 ദിവസം മാത്രമേ എടുത്തുള്ളൂ.
14,000, ഡിസംബർ 5, 2006 2006 ഡിസംബർ 5-ന് സെൻസെക്സ് 14,000 പോയിന്റ് കടന്ന് 14,028 പോയിന്റിൽ എത്തി.
13000 പോയിന്റിൽ നിന്നും 14,000 പോയിന്റിൽ എത്താൻ 36 ദിവസം മാത്രമേ എടുത്തുള്ളൂ.
15,000, ജുലൈ 6, 2007 2007 ജുലൈ 6-ന് സെൻസെക്സ് 15,000 പോയിന്റ് കടന്ന് 15,005 പോയിന്റിൽ എത്തി.
14000 പോയിന്റിൽ നിന്നും 15,000 പോയിന്റിൽ എത്താൻ ഏഴ് മാസം എടുത്തു.
16,000, സെപ്റ്റംബർ 19, 2007 2007 സെപ്റ്റംബർ 19-ന് പുതിയൊരു നാഴികക്കല്ല് സെൻസെക്സ് കുറിച്ചു.
മാർക്കറ്റ് തുറന്ന് ഏതാനും മിനിട്ടുകൾക്കകം 450 പോയിന്റുകൾ കൂടി ഓഹരി സൂചിക 16000 കടന്നു.
15000 പോയിന്റിൽ നിന്നും 16000-ത്തിലേക്കെത്താൻ കേവലം 53 ദിവസം മാത്രമേ എടുത്തുള്ളൂ.
നാഷനൽ സ്റ്റോക്ക് എക്സ്ചേഞ്ചിന്റെ സൂചിക നിഫ്ടി ഏറ്റവും ഉയർന്ന 113 പോയിന്റ് ഉയർന്ന് 4659 രേഖപ്പെടുത്തി.
മാർക്കറ്റ് അടക്കുമ്പോൾ സെൻസെക്സ് 654 പോയിന്റ് കൂടി 16,323 പോയിന്റും നിഫ്ടി 186 പോയിന്റ് കൂടി 4,732 പോയിന്റും രേഖപ്പെടുത്തി.
17,000, സെപ്റ്റംബർ 26, 2007 17,000 പോയിന്റ് കടന്നുകൊണ്ട് സെൻസെക്സ് മറ്റൊരു നാഴികക്കല്ല് രേഖപ്പെടുത്തി.
18,000, ഒക്ടോബർ 09, 2007 17,000 പോയിന്റിൽ നിന്നും 8 ദിവസത്തിനകം 18000 പോയിന്റിലേക്ക് സെൻസെക്സ് കുതിച്ചുകയറി.
കൂടാതെ 18,327 എന്ന ഏറ്റവും ഉയർന്ന പോയിന്റ് രേഖപ്പെടുത്തി.
19,000, ഒക്ടോബർ 15, 2007 നാല് ദിവസങ്ങൾക്കുള്ളിൽ 1000 പോയിന്റ് കൂടി ഓഹരി സൂചിക 19000 പോയിന്റ് കടന്ന് 19,096-ൽ എത്തി.
അതുപോലെ 242 പോയിന്റ് കൂടി നിഫ്ടിയും 5670 പോയിന്റിലെത്തി.
20,000, ഒക്ടോബർ 29, 2007 19,000 പോയിന്റിൽ നിന്നും 20,000 എന്ന പുതിയ ഉയരത്തിലേക്ക് വെറും പത്ത് ദിവസങ്ങൾക്കുള്ളിൽ സൂചിക കടന്നു.
ലാർസൻ ആൻഡ് ടാബ്രോ, റിലയൻസ് ഇൻഡസ്ട്രീസ്, ഐ.സി.ഐ.സി.ഐ. ബാങ്ക്, എച്ച്, ഡി. എഫ്, സി. ബാങ്ക്, എസ്. ബി. ഐ. എന്നീ ഓഹരികൾ മാർക്കറ്റിന്റെ കുതിച്ചുകയറ്റത്തിനു കാരണമായി.
നിഫ്ടി 5,922.50 പോയിന്റിലെത്തി.
കടപ്പാട്: www.rediff.com
21,000, ജനുവരി 8, 2008 2008 ജനുവരി 8-ന് ഓഹരി സൂചിക 21,000 കടന്നു.
കമ്പനികളുടെ ലാഭം കൂടിയതും പുറത്തുനിന്നുള്ള ഓഹരി നിക്ഷേപകരുടെ തുടർച്ചയായ ഓഹരി നിക്ഷേപങ്ങളും സെൻസെക്സ് ഉയരാൻ സഹായിച്ചു.
15,200, ജൂൺ 13, 2008 2008 ജനുവരി 21 മുതൽ കുറഞ്ഞുകൊണ്ടിരുന്ന സെൻസെക്സ് 15,200 പോയിന്റിലെത്തി.
14,220, ജൂൺ 25, 2008 സെൻസെക്സ് വീണ്ടും 13,731 പോയിന്റിലേക്ക് കുറഞ്ഞു.
12,822, ജുലൈ 2, 2008 2008 ജുലൈ 2-ന് വീണ്ടും 12,822.70 എന്ന പോയിന്റിലേക്ക് ഓഹരി സൂചിക ഇടിഞ്ഞു.
ആറ് മാസം മുൻപ് ഓഹരി സൂചിക 21,206.70 പോയിന്റ് ആയിരുന്നതാണ് ഈ സമയത്തിനുള്ളിൽ ഇത്രയും താഴേക്ക് കൂപ്പുകുത്തിയത്.
11801.70, ഒക്ടോബർ 6, 2008 സെൻസെക്സ് 11,801.70 എന്ന പോയിന്റിൽ അവസാനിച്ചു.
രണ്ടുവർഷത്തിനുള്ളിലെ ഏറ്റവും താഴ്‌ന്ന പോയിന്റാണിത്.
10527, ഒക്ടോബർ 10, 2008 ഒരു ദിവസത്തിനുള്ളിൽ തന്നെ 800.51 പോയിന്റ് കുറഞ്ഞ് ഓഹരിസൂചിക 10,527 പോയിന്റിൽ എത്തി.
9975.95, ഒക്ടോബർ 17, 2008 ഫെബ്രുവരി 6, 2006-ൽ 10,000 പോയിന്റിനു മുകളിൽ എത്തിയ സെൻസെക്സ് ഇന്ന് 14,000.00 പോയിന്റിലേക്ക് വീണ്ടും തിരിച്ചെത്തി.
നിഫ്ടി 3,404.35 പോയിന്റിലെത്തി.
24485.35, ജനുവരി 26, 2016 ഫെബ്രുവരി 6, 2012-ൽ 18,000 പോയിന്റിനു മുകളിൽ എത്തിയ സെൻസെക്സ് 24,485.95 പോയിന്റിലേക്ക് വീണ്ടും തിരിച്ചെത്തി.
നിഫ്ടി 7,436.15 പോയിന്റിലെത്തി.
പുറത്തേക്കുള്ള കണ്ണികൾ Bombay Stock Exchange — official web site National Stock Exchange official web site
ബോംബെ രവി ഇംഗ്ലീഷ് വിലാസം https://ml.wikipedia.org/wiki/Ravi_(music_director)
ഇന്ത്യൻ ചലച്ചിത്രമേഖലയിലെ പ്രമുഖനായ ഒരു സംഗീത സംവിധായകനാണ് ബോംബെ രവി എന്ന രവി ശങ്കർ ശർമ്മ ( 3 മാർച്ച് 1926 - 7 മാർച്ച് 2012 ).
ഹിന്ദി , മലയാളം , തമിഴ് , തെലുഗു , ഗുജറാത്തി ഭാഷകളിലായി ഇരുനൂറ്റി അൻപതോളം ചലച്ചിത്രങ്ങൾക്ക് ഇദ്ദേഹം സംഗീതം പകർന്നിട്ടുണ്ട്.
ഗുജറാത്ത്, കേരള സംസ്ഥാന അവാർഡുകളടക്കം ഇരുപതിലേറെ പുരസ്ക്കാരങ്ങൾ നേടിയിട്ടുള്ള ഇദ്ദേഹത്തെ രാഷ്ട്രം 1971-ൽ പത്മശ്രീ നൽകി ആദരിച്ചു.
പ്രതിഭാശാലിയായ രവിയുടെ ജനപ്രിയ ഗാനങ്ങൾ സിനിമകളെ ഹിറ്റുകളാക്കി.
1926 മാർച്ച് 3-ന് ഡൽഹിയിൽ ജനിച്ച രവി ശങ്കർ അച്ഛൻ പാടുന്ന ഭജനുകളിൽ നിന്നാണ് ശാസ്ത്രീയ സംഗീതത്തിന്റെ ബാലപാഠങ്ങൾ അഭ്യസിച്ചത്.
ഹാർമോണിയം ഉൾപ്പെടെയുള്ള സംഗീതോപകരണങ്ങൾ സ്വയം അഭ്യസിച്ചു.
കുടുംബം പുലർത്താനായി ഇലക്ട്രീഷ്യനായും പണിയെടുത്തു.
1950-ൽ ബോംബെയിൽ എത്തിയ ശേഷമാണ് പ്രൊഫഷണൽ ഗായകനാകുന്നത്.
പാടാൻ നന്നായി അറിയാമായിരുന്നെങ്കിലും പ്രതീക്ഷിച്ചതു പോലെയുള്ള അവസരങ്ങൾ ലഭിച്ചിരുന്നില്ല.
സ്വന്തമായി വീടില്ലാത്തതിനാൽ പലപ്പോഴും തെരുവോരങ്ങളിൽ അന്തിയുറങ്ങേണ്ടതായി വന്നു.
മിക്കപ്പോഴും മലാഡ് റെയിൽവേ സ്റ്റേഷനായിരുന്നു രാത്രികാല താവളം.
ഇതിനിടെ രവിയുടെ സംഗീത പ്രതിഭയെ തിരിച്ചറിഞ്ഞ പ്രശസ്ത ഗായകനും സംഗീത സംവിധായകനുമായിരുന്ന ഹേമന്ത് കുമാർ 1952-ൽ ഇദ്ദേഹത്തെ ആനന്ദ് മഠ് എന്ന സിനിമയിൽ, വന്ദേമാതരം' ഗാനത്തിന്റെ പിന്നണി പാട്ടുകാരിൽ ഒരാളായി തിരഞ്ഞെടുത്തു.
പിന്നീട് നാഗിൻ എന്ന സിനിമയിൽ ഹാർമോണിയം വായിച്ച രവി സംഗീത വിസ്മയം സൃഷ്ടിച്ചു.
1954-ൽ വചൻ എന്ന ചിത്രത്തിലൂടെയാണ് സംഗീത സംവിധാനത്തിൽ അരങ്ങേറ്റം നടത്തിയത്.
ചൗധ്‌വി കാ ചാന്ദ് (1960), ഗുംറാ (1963), ദോ ബദൻ (1966), ഹംരാസ് (1967), ആംഖേൻ (1968), നിക്കാഹ് (1982) തുടങ്ങിയവ രവിയുടെ ഹിറ്റുകളിൽ ഉൾപ്പെടുന്നു.
ചൗധ്‌വി കാ ചാന്ദ് -ൽ റഫി ആലപിച്ച 'ചൗധ്‌വി കാ ചാന്ദ് ഹോ' എന്ന ഗാനം രവിയുടെ മാസ്റ്റർപീസുകളിൽ ഒന്നായി കരുതപ്പെടുന്നു. 'ആജ് മേരെ യാർ കി ഷാദീ ഹേ', 'ബാബുൽ ദുവായേൻ ലേതീ ജാ' തുടങ്ങിയ രവിയുടെ ഗാനങ്ങൾ ഒരു കാലത്ത് വിവാഹ ആഘോഷ വേളകളിൽ ഉപയോഗിച്ചിരുന്നു.
ആശാ ഭോസ്ലെയുടെ സംഗീത ജീവിതത്തിൽ നിർണ്ണായക പങ്കുവെച്ചത് രവിയുടെ 'തോരാ മൻ ദർപ്പൻ' തുടങ്ങിയ ഗാനങ്ങളായിരുന്നു.
മഹേന്ദ്ര കപൂറിനെ ഹിന്ദി ചലച്ചിത്ര രംഗത്തെ ഒരു പ്രശസ്ത ഗായകനാക്കിയതിലും രവിക്ക് പങ്കുണ്ട്.
ഘരാനാ , ഖാണ്ഡൻ എന്നീ ചിത്രങ്ങളിലെ സംഗീതം യഥാക്രമം 1961-ലെയും 1965-ലെയും   ഫിലിം‌ഫെയർ അവാർഡുകൾ ഇദ്ദേഹത്തിന് നേടി കൊടുത്തു.
1950-60കളിലെ ഹിന്ദി ചലച്ചിത്ര രംഗത്തെ സജീവ സാന്നിദ്ധ്യത്തിനു ശേഷം രവി 1975 മുതൽ 1982 വരെ സിനിമാ രംഗത്തു നിന്ന്  വിട്ടു നിന്നു.
1984-ൽ തവൈഫ് എന്ന ഹിന്ദി ചിത്രത്തിൽ മഹേന്ദ്ര കപൂർ പാടിയ 'യേ ഖുദായേ പാക് യേ റബ്-ഉൾ-കരീം' എന്ന ഗാനത്തിന് രവി ഈണം പകർന്നു.
1986-ലാണ് 'ബോംബെ രവി' എന്ന പേരിൽ ഇദ്ദേഹം മലയാള ചലച്ചിത്രരംഗത്ത് കടന്നു വരുന്നത്.
രവിയുടെ ഗാനങ്ങളുടെ ഒരു ആരാധകനായിരുന്ന സംവിധായകൻ ഹരിഹരനും പ്രശസ്ത എഴുത്തുകാരനായ എം.ടി-യും മുംബൈയിലെത്തി നടത്തിയ ക്ഷണം സ്വീകരിച്ചെത്തിയ അദ്ദേഹം നഖക്ഷതങ്ങൾ (1986) എന്ന ചിത്രത്തിലെ 'മഞ്ഞൾപ്രസാദവും നെറ്റിയിൽ ചാർത്തി' എന്ന ഗാനത്തിലൂടെ മലയാളത്തിൽ അരങ്ങേറ്റം കുറിച്ചു.